**ประกันอุบัติเหตุเดินทางอุ่นใจ**

**กรมธรรม์ประกันภัยอุบัติเหตุอุ่นใจ**

**** ในปัจจุบันประชาชนคนไทยมีการเดินทางท่องเที่ยวภายในประเทศเพิ่มขึ้น ซึ่งส่งผลทำให้เกิดความเสี่ยงภัยเพิ่มขึ้นตามไปด้วย จากเหตุผลดังกล่าว “การประกันภัยอุบัติเหตุเดินทาง” จึงมีส่วนสำคัญเป็นอย่างยิ่งในการช่วยบรรเทาความเดือดร้อน และแบ่งเบาภาระค่าใช้จ่ายให้แก่ประชาชนหากเกิดอุบัติเหตุขึ้นระหว่างการเดินทาง สำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ได้ส่งเสริมให้ธุรกิจประกันภัยจัดทำ “กรมธรรม์ประกันอุบัติเหตุเดินทางอุ่นใจ” ราคาถูก เพื่อใจความคุ้มครอง และเป็นหลักประกันว่าหากเกิดอุบัติเหตุระหว่างการเดินทางภายในประเทศ ผู้เอาประกันภัยสามารถเรียกร้องค่าสินไหมทดแทนจากบริษัทจากประกันภัยได้ตามความคุ้มครองและเงื่อนไขดังต่อไปนี้

**ความคุ้มครองและเบี้ยประกันภัย**

 กรมธรรม์ประกันภัยอุบัติเหตุเดินทางอุ่นใจนี้ให้ความคุ้มครองต่อการสูญเสียชีวิต สูญเสียอวัยวะ สายตา หรือทุพพลภาพถาวรสิ้นเชิงและค่ารักษาพยาบาลอันสืบเนื่องมาจากการเกิดอุบัติเหตุในระหว่างการเดินทาง และเพื่อให้ผู้เอาประกันภัยสามารถเลือกซื้อความคุ้มครองดังกล่าวได้สอดคล้อง กับความต้องการ จึงได้จัดเป็นแผนความคุ้มครอง 3 แผน ตามจำนวนเงินเอาประกันภัย เบี้ยประกันภัย และระยะเวลาการเดินทางที่แตกต่างกัน โดยสรุปดังนี้ คือ

**แผนความคุ้มครอง 1**

|  |  |  |
| --- | --- | --- |
| แบบ | ความคุ้มครอง | เบี้ยประกันภัย |
| แผนการเดินทาง 1 | เสียชีวิต สูญเสียอวัยวะ สายตาทุพพลภาพถาวรสิ้นเชิง100,000 บาท | ค่ารักษาพยาบาลกรณีได้รับบาดเจ็บ10,000 บาท | เริ่มต้น 15 บาท/วันจนถึง 60 บาท/14 วัน |

**แผนความคุ้มครอง 2**

|  |  |  |
| --- | --- | --- |
| แบบ | ความคุ้มครอง | เบี้ยประกันภัย |
| แผนการเดินทาง 2 | เสียชีวิต สูญเสียอวัยวะ สายตาทุพพลภาพถาวรสิ้นเชิง200,000 บาท | ค่ารักษาพยาบาลกรณีได้รับบาดเจ็บ20,000 บาท | เริ่มต้น 30 บาท/วันจนถึง 120 บาท/14 วัน |

**แผนความคุ้มครอง 3**

|  |  |  |
| --- | --- | --- |
| แบบ | ความคุ้มครอง | เบี้ยประกันภัย |
| แผนการเดินทาง 3 | เสียชีวิต สูญเสียอวัยวะ สายตาทุพพลภาพถาวรสิ้นเชิง300,000 บาท | ค่ารักษาพยาบาลกรณีได้รับบาดเจ็บ30,000 บาท | เริ่มต้น 45 บาท/วันจนถึง 180 บาท/14 วัน |

****ทั้งนี้ ผู้เอาประกันภัยต้องมีอายุไม่เกิน 70 ปี ณ วันที่ซื้อกรมธรรม์ประกันภัยระยะเวลาที่ซื้อความคุ้มครอง ระยะเวลาการเดินทางที่ผู้เอาประกันภัยสามารถเลือกซื้อได้ มีตั้งแต่ 1 วัน 3 วัน 5 วัน 7 วัน 10 วัน และ 14 วัน

**ข้อยกเว้นความคุ้มครอง**

 อย่างไรก็ตามเพื่อให้ประชาชนมีความระมัดระวังและดูแลซึ่งกันและกัน รวมทั้งร่วมรับผิดชอบ ต่อผู้ร่วมเดินทางและสังคมมากยิ่งขึ้น กรมธรรม์ประกันภัย จึงได้กำหนดเหตุการณ์ที่ไม่ให้ความคุ้มครองไว้ เช่น ไม่คุ้มครองอุบัติเหตุที่เกิดขึ้นในขณะที่ผู้เอาประกันภัยตกอยู่ภายใต้ฤทธิ์สุราหรือยาเสพติด ให้โทษร้ายแรง

 **ไม่คุ้มครอง**อุบัติเหตุที่เกิดขึ้นในขณะที่ผู้เอาประกันภัยทะเลาะวิวาท การก่ออาชญากรรม

 **ไม่คุ้มครอง**อุบัติเหตุที่เกิดขึ้นในขณะที่ผู้เอาประกันภัยเล่นหรือแข่งขันกีฬาอันตราย

 **ไม่คุ้มครอง**อุบัติเหตุที่เกิดขึ้นในขณะที่ผู้เอาประกันภัยโดยสารบนเครื่องบินที่ไม่ใช่สาย การบินพาณิชย์

 **ไม่คุ้มครอง**อุบัติเหตุที่เกิดขึ้นในขณะที่ผู้เอาประกันภัยขับขี่ หรือโดยสารรถจักรยานยนต์

การประกันภัยอุบัติเหตุเดินทางเป็นการาประกันภัยที่ให้ความคุ้มครองแก่ประชาชนผู้ทำประกันภัยหากประสบอุบัติเหตุในระหว่างการเดินทางจนได้รับบาดเจ็บ และหากผลของการบาดเจ็บนั้นทำให้ผู้ทำประกันภัยต้องเข้ารับการรักษาพยาบาลหรือรุนแรงถึงขั้นเสียชีวิต สูญเสียอวัยวะ สายตา หรือทุพพลภาพถาวรสิ้นเชิง บริษัทประกันภัยจะเข้ามารับภาระค่าใช้จ่ายที่เกิดขึ้นจากการรักษาพยาบาล หรือจ่ายค่าทดแทนหากผู้ทำประกันภัยเสียชีวิต สูญเสียอวัยวะ หรือทุพพลภาพถาวรสิ้นเชิง



 สำนักงาน คปภ. เป็นหน่วยงานของรัฐมีฐานะเป็น นิติบุคคล มีภารกิจในการกำกับดูแลและพัฒนาธุรกิจประกันภัย รวมถึงคุ้มครองสิทธิประโยชน์ของประชาชนด้านการประกันภัย

****

**ศูนย์บริการด้านการประกันภัย**

**Insurance Service Center : ISC**

บริการสายด่วนประกันภัย **1186** หรือ โทร.**0-2525-3999**

บริการทางอินเทอร์เน็ต [**www.oic.or.th**](http://www.oic.or.th)

การรับบริการด้วยตัวเอง Walk in ณ สำนักงาน คปภ. ส่วนกลางและภูมิภาค

****